Ehdotus NEUVOSTON PÄÄTÖS ETA:n sekakomiteassa esitettävästä Euroopan unionin kannastaETA-sopimuksen liitteen XX (Ympäristö) muuttamiseen /* COM/2012/0232 final - 2012/0115 (NLE) */





PERUSTELUT 1. EHDOTUKSEN TAUSTA Sisämarkkinoiden edellyttämän oikeusvarmuuden ja yhdenmukaisuuden varmistamiseksi ETA:n sekakomitean on otettava kaikki asiaankuuluva unionin lainsäädäntö osaksi ETA-sopimusta mahdollisimman pian sen antamisen jälkeen. 2. KUULEMISTEN JA VAIKUTUSTENARVIOINTIEN TULOKSET Neuvoston päätösehdotuksen liitteenä olevan ETA:n sekakomitean päätösluonnoksen tarkoituksena on muuttaa ETA-sopimuksen liitettä XX (Ympäristö). Muutoksen tarkoituksena on sisällyttää siihen tietyt, Euroopan yhteisön paikkatietoinfrastruktuurin (INSPIRE) perustamisesta annetun direktiivin 2007/2/EY soveltamisesta annetut komission säännökset. Direktiivi 2007/2/EY otettiin osaksi sopimusta 30 päivänä huhtikuuta 2010 annetulla ETA:n sekakomitean päätöksellä N:o 55/2010[1]. Päätös tuli voimaan 1 päivänä heinäkuuta 2011. Direktiivin 2007/2/EY täytäntöönpanosta seurannan ja raportoinnin osalta tehty komission päätös 2009/442/EY ja direktiivin 2007/2/EY täytäntöönpanosta metatiedon osalta annettu komission asetus (EY) N:o 1205/2008 otettiin osaksi sopimusta 10 päivänä marraskuuta 2010 tehdyllä ETA:n sekakomitean päätöksellä N:o 124/2010[2]. Myös tämä päätös tuli voimaan 1 päivänä heinäkuuta 2011. Sekakomitean päätös N:o 55/2010 sisältää mukautuksia eräisiin direktiivissä 2007/2/EY asetettuihin määräaikoihin. Mukautuksista käy ilmi, että kyseiset määräajat alkavat joko päivämäärästä, jona vastaavien täytäntöönpanosääntöjen sisällyttämisestä sopimukseen annettu sekakomitean päätös N:o 124/2010 tulee voimaan tai jona sekakomitean päätös N:o 55/2010 tulee voimaan. EFTA-valtioiden mukaan jos ETA:n sekakomitean päätöksessä N:o 55/2010 vahvistettu mukautusteksti säilytetään ja jos sopimuksen osaksi otettavista uusista EU:n säädöksistä annetaan vastaava mukautusteksti, EFTA-valtiot eivät toteuttaisi toimia samassa kronologisessa ja loogisessa järjestyksessä kuin EU:n jäsenvaltiot. Tilanteen korjaamiseksi EFTA-valtiot katsovat, että olisi tarpeen viitata pikemminkin kaikkiin asianomaisissa EU-asiakirjoissa vahvistettuihin päivämääriin ja määräaikoihin kuin ETA:n sekakomitean päätösten voimaantulopäivään. Lisäksi kun otetaan huomioon se, että sekakomitean päätös N:o 55/2010 hyväksyttiin kolme vuotta itse direktiivin antamisen jälkeen, EFTA-valtioiden mukaan on suotavaa, että kaikkiin asianomaisissa EU-asiakirjoissa vahvistettuihin päivämääriin ja määräaikoihin lisätään kolmen vuoden lisäaika. 3. EHDOTUKSEN OIKEUDELLINEN SISÄLTÖ Euroopan talousalueesta tehdyn sopimuksen soveltamista koskevista yksityiskohtaisista säännöistä annetun neuvoston asetuksen (EY) N:o 2894/94 1 artiklan 3 kohdan mukaan neuvosto hyväksyy komission ehdotuksesta unionin puolesta esitettävän kannan tällaisiin päätöksiin. Komissio toimittaa ETA:n sekakomitean päätösluonnoksen neuvostolle hyväksyttäväksi unionin kannaksi. Komissio toivoo voivansa esittää sen ETA:n sekakomiteassa mahdollisimman pian. 2012/0115 (NLE) Ehdotus NEUVOSTON PÄÄTÖS ETA:n sekakomiteassa esitettävästä Euroopan unionin kannasta ETA-sopimuksen liitteen XX (Ympäristö) muuttamiseen EUROOPAN UNIONIN NEUVOSTO, joka ottaa huomioon Euroopan unionin toiminnasta tehdyn sopimuksen ja erityisesti sen 192 artiklan 1 kohdan yhdessä 218 artiklan 9 kohdan kanssa, ottaa huomioon Euroopan talousalueesta tehdyn sopimuksen soveltamista koskevista yksityiskohtaisista säännöistä 28 päivänä marraskuuta 1994 annetun neuvoston asetuksen (EY) N:o 2894/94[3] ja erityisesti sen 1 artiklan 3 kohdan, ottaa huomioon Euroopan komission ehdotuksen, sekä katsoo seuraavaa: (1) Euroopan parlamentin ja neuvoston direktiivin 2007/2/EY täytäntöönpanosta verkkopalvelujen osalta 19 päivänä lokakuuta 2009 annettu komission asetus (EY) N:o 976/2009[4] olisi otettava osaksi ETA-sopimusta. (2) Euroopan parlamentin ja neuvoston direktiivin 2007/2/EY täytäntöönpanosta niiden säännösten osalta, joiden mukaisesti jäsenvaltioiden on mahdollistettava yhteisön toimielimille ja elimille pääsy paikkatietoaineistoihin ja paikkatietopalveluihin yhdenmukaisin edellytyksin, 29 päivänä maaliskuuta 2010 annettu komission asetus (EU) N:o 268/2010[5] olisi otettava osaksi ETA-sopimusta. (3) Asetuksen (EY) N:o 976/2009 muuttamisesta latauspalvelujen ja muunnospalvelujen osalta 23 päivänä marraskuuta 2010 annettu komission asetus (EU) N:o 1088/2010[6] olisi otettava osaksi ETA-sopimusta. (4) Euroopan parlamentin ja neuvoston direktiivin 2007/2/EY täytäntöönpanosta 23 päivänä marraskuuta 2010 annettu komission asetus (EU) N:o 1089/2010[7] olisi otettava osaksi ETA-sopimusta. (5) Euroopan parlamentin ja neuvoston direktiivin 2007/2/EY täytäntöönpanosta paikkatietoaineistojen ja -palvelujen yhteentoimivuuden osalta annetun asetuksen (EU) N:o 1089/2010 muuttamisesta 4 päivänä helmikuuta 2011 annettu komission asetus (EU) N:o 102/2011[8] olisi otettava osaksi ETA-sopimusta, ON HYVÄKSYNYT TÄMÄN PÄÄTÖKSEN: 1 artikla ETA:n sekakomiteassa esitettävä unionin kanta ETA-sopimuksen liitteen XX (Ympäristö) ehdotettuun muuttamiseen perustuu tähän päätökseen liitettyyn luonnokseen ETA:n sekakomitean päätökseksi. 2 artikla Tämä päätös tulee voimaan päivänä, jona se hyväksytään. Tehty Brysselissä Neuvoston puolesta Puheenjohtaja LIITE ETA:N SEKAKOMITEAN PÄÄTÖS N:o, annettu ETA-sopimuksen liitteen XX (Ympäristö) muuttamisesta ETA:n SEKAKOMITEA, joka ottaa huomioon Euroopan talousalueesta tehdyn sopimuksen, sellaisena kuin se on muutettuna Euroopan talousalueesta tehdyn sopimuksen tarkistamisesta tehdyllä pöytäkirjalla, jäljempänä ’sopimus’, ja erityisesti sen 98 artiklan, sekä katsoo seuraavaa: (1) Sopimuksen liite XX muutettiin ... päivänä …kuuta … annetulla ETA:n sekakomitean päätöksellä N:o ….[9]. (2) Euroopan parlamentin ja neuvoston direktiivin 2007/2/EY täytäntöönpanosta verkkopalvelujen osalta 19 päivänä lokakuuta 2009 annettu komission asetus (EY) N:o 976/2009[10] olisi otettava osaksi ETA-sopimusta. (3) Euroopan parlamentin ja neuvoston direktiivin 2007/2/EY täytäntöönpanosta niiden säännösten osalta, joiden mukaisesti jäsenvaltioiden on mahdollistettava yhteisön toimielimille ja elimille pääsy paikkatietoaineistoihin ja paikkatietopalveluihin yhdenmukaisin edellytyksin, 29 päivänä maaliskuuta 2010 annettu komission asetus (EU) N:o 268/2010[11] olisi otettava osaksi ETA-sopimusta. (4) Asetuksen (EY) N:o 976/2009 muuttamisesta latauspalvelujen ja muunnospalvelujen osalta 23 päivänä marraskuuta 2010 annettu komission asetus (EU) N:o 1088/2010[12] olisi otettava osaksi ETA-sopimusta. (5) Euroopan parlamentin ja neuvoston direktiivin 2007/2/EY täytäntöönpanosta 23 päivänä marraskuuta 2010 annettu komission asetus (EU) N:o 1089/2010[13] olisi otettava osaksi ETA-sopimusta. (6) Euroopan parlamentin ja neuvoston direktiivin 2007/2/EY täytäntöönpanosta paikkatietoaineistojen ja -palvelujen yhteentoimivuuden osalta annetun asetuksen (EU) N:o 1089/2010 muuttamisesta 4 päivänä helmikuuta 2011 annettu komission asetus (EU) N:o 102/2011[14] olisi otettava osaksi ETA-sopimusta, ON HYVÄKSYNYT TÄMÄN PÄÄTÖKSEN: 1 artikla Muutetaan sopimuksen liite XX seuraavasti: 1. Korvataan 1j kohdan (Euroopan parlamentin ja neuvoston direktiivi 2007/2/EY) a ja b mukautuksen teksti seuraavasti: ”a) EFTA-valtioiden osalta 6 artiklan a ja b alakohdassa ja 7 artiklan 3 kohdassa asetettujen määräaikojen katsotaan käsittävän kolmen vuoden lisäajan. b) EFTA-valtioiden osalta 21 artiklan 2 ja 3 kohdassa ja 24 artiklan 1 kohdassa mainittujen määräaikojen katsotaan käsittävän kolmen vuoden lisäajan.” 2. Lisätään 1jb kohtaan (komission päätös 2009/442/EY) mukautus seuraavasti: ”Tätä sopimusta sovellettaessa päätöksen säännöksiä koskevat seuraavat mukautukset: a) EFTA-valtioiden osalta 11 artiklan 2 kohdan toisessa alakohdassa mainittu vuosi on sama kuin 18 artiklassa, sellaisena kuin se on mukautettuna EFTA-valtioihin, mainittu vuosi. b) EFTA-valtioiden osalta 18 artiklassa mainitun päivämäärän katsotaan käsittävän kolmen vuoden lisäajan.” 3. Lisätään 1jb kohdan (komission päätös 2009/442/EY) jälkeen kohta seuraavasti: ”1jc 32009 R 0976: Komission asetus (EY) N:o 976/2009, annettu 19 päivänä lokakuuta 2009, Euroopan parlamentin ja neuvoston direktiivin 2007/2/EY täytäntöönpanosta verkkopalvelujen osalta (EUVL L 274, 20.10.2009, s. 9), sellaisena kuin se on muutettuna seuraavalla: – 32010 R 1088: Komission asetus (EU) N:o 1088/2010, annettu 23 päivänä marraskuuta 2010 (EUVL L 323, 8.12.2010, s. 1). Tätä sopimusta sovellettaessa asetuksen säännöksiä koskee seuraava mukautus: EFTA-valtioiden osalta 4 artiklassa mainittujen päivämäärien katsotaan käsittävän kolmen vuoden lisäajan. 1jd 32010 R 0268: Komission asetus (EU) N:o 268/2010, annettu 29 päivänä maaliskuuta 2010, Euroopan parlamentin ja neuvoston direktiivin 2007/2/EY täytäntöönpanosta niiden säännösten osalta, joiden mukaisesti jäsenvaltioiden on mahdollistettava yhteisön toimielimille ja elimille pääsy paikkatietoaineistoihin ja paikkatietopalveluihin yhdenmukaisin edellytyksin (EUVL L 83, 30.3.2010, s. 8). Tätä sopimusta sovellettaessa asetuksen säännöksiä koskee seuraava mukautus: EFTA-valtioiden osalta 8 artiklassa asetettujen määräaikojen katsotaan käsittävän kolmen vuoden lisäajan. 1je 32010 R 1089: Komission asetus (EY) N:o 1089/2010, annettu 23 päivänä marraskuuta 2010, Euroopan parlamentin ja neuvoston direktiivin 2007/2/EY täytäntöönpanosta paikkatietoaineistojen ja -palvelujen yhteentoimivuuden osalta (EUVL L 323, 8.12.2010, s. 11), sellaisena kuin se on muutettuna seuraavalla: – 32011 R 0102: komission asetus (EU) N:o 102/2011, annettu 4 päivänä helmikuuta 2011 (EUVL L 31, 5.2.2011, s. 13).” 2 artikla Komission asetusten (EY) N:o 976/2009, (EU) N:o 268/2010, (EU) N:o 1088/2010, (EU) N:o 1089/2010 ja (EU) N:o 102/2011 islanniksi ja norjaksi laaditut tekstit, jotka julkaistaan Euroopan unionin virallisen lehden ETA-täydennysosassa, ovat todistusvoimaisia. 3 artikla Tämä päätös tulee voimaan […] päivänä […]kuuta […], jos kaikki sopimuksen 103 artiklan 1 kohdan mukaiset ilmoitukset on tehty ETA:n sekakomitealle*. 4 artikla Tämä päätös julkaistaan Euroopan unionin virallisen lehden ETA-osastossa ja ETA-täydennysosassa. Tehty Brysselissä ETA:n sekakomitean puolesta Puheenjohtaja ETA:n sekakomitean sihteerit [1] EUVL L 181, 15.7.2010, s. 23. [2] EUVL L 58, 3.3.2011, s. 82. [3] EYVL L 305, 30.11.1994, s. 6. [4] EUVL L 274, 20.10.2009, s. 9. [5] EUVL L 83, 30.3.2010, s. 8. [6] EUVL L 323, 8.12.2010, s. 1. [7] EUVL L 323, 8.12.2010, s. 11. [8] EUVL L 31, 5.2.2011, s. 13. [9] EUVL L … [10] EUVL L 274, 20.10.2009, s. 9. [11] EUVL L 83, 30.3.2010, s. 8. [12] EUVL L 323, 8.12.2010, s. 1. [13] EUVL L 323, 8.12.2010, s. 11. [14] EUVL L 31, 5.2.2011, s. 13. * [Valtiosäännön asettamista vaatimuksista ei ole ilmoitettu.] [Valtiosäännön asettamista vaatimuksista on ilmoitettu.]